**Manuál na**

**realizáciu Inovačných voucherov v PSK**

V Prešove 7.4.2022

**Úvod**

Inovačné vouchre sú finančným nástrojom podporujúcim spoluprácu žiadateľov a

inštitúcií s vedecko-výskumnými kapacitami na menších spoločných projektoch.

Motivujú žiadateľa k uskutočneniu kontaktu s riešiteľom, ku ktorému by inak nedošlo. Cieľom je, aby na pilotné spoločné projekty obe strany nadviazali dlhodobým vzťahom a spoluprácou na náročnejších projektoch.

Inovačný voucher je jednorazová dotácia poskytnutá podnikateľovi na spoluprácu s riešiteľom, ktorá je založená na transfere vedomostí.

**Cieľ**

Cieľom je podporiť žiadateľov, ktoré majú potenciál zvyšovať svoju konkurencieschopnosť

prostredníctvom inovácií vlastných produktov, služieb alebo technológií, pri riešení

inovačných projektov s výskumno-vývojovými pracoviskami.

**Realizátor podpory**

Inovačné partnerské centrum Prešov.

**Riešiteľ**

Riešiteľom je verejná vysoká škola so sídlom s Prešovskom samosprávnom kraji.

**Žiadateľ - príjemca vouchra**

* právnické osoby spĺňajúce definíciu malého a stredného podniku, ďalej neziskové organizácie a občianske združenia, ktoré majú sídlo na území PSK, ktorí vykonávajú činnosť na území PSK alebo poskytujú služby obyvateľom PSK a ktorých PSK nie je zakladateľom,
* fyzické osoby – podnikatelia, ktorí majú sídlo alebo trvalý pobyt na území PSK a pôsobia, vykonávajú činnosť na území PSK, alebo poskytujú služby obyvateľom PSK.

**Výška podpory:**Podpora poskytnutá realizátorom podpory jednému príjemcovi voucheru pokryje 100% oprávnených výdavkov. Hodnota podpory na jeden voucher je max. 3000 €. Celková čiastka pre rok 2022 je 24 000 €

**Mechanizmus poskytovania podpory**

1. Žiadosť o Inovačný voucher podávajú žiadatelia na základe výzvy, v elektronickej forme realizátorovi podpory (IPC).

2. Žiadosť pozostáva z vyplneného formulára žiadosti a dokumentov požadovaných ako povinné prílohy pri predložení žiadosti.

3. Realizátor podpory vedie evidenciu všetkých predložených žiadostí o vouchre.

4. Po prijatí žiadosti vykoná výberová komisia vecné a formálne

hodnotenie žiadostí a požadovaných príloh.

5. Výberová komisia na svojom zasadnutí rozhodne o udelení podpory formou

inovačných vouchrov.

6. Zoznam žiadateľov, ktorí na základe rozhodnutia výberovej komisie získajú

voucher, zverejní realizátor podpory (IPC) na svojej internetovej stránke do 5

pracovných dní od zasadnutia výberovej komisie.

7. Po schválení vouchera prebehne podpis zmluvy „Zmluva o poskytnutí

podpory formou Inovačných voucherov“ medzi žiadateľom a realizátorom podpory (IPC), prílohou ktorej bude Inovačný voucher.

8. Po schválení vouchera prebehne podpis zmluvy medzi žiadateľom a riešiteľom

projektu.

9. Po ukončení spolupráce odovzdá príjemca podpory riešiteľovi inovačný voucher a uhradí zmluvne dohodnutú časť nákladov riešenia projektu presahujúcu hodnotu inovačného vouchra.

10. Najneskôr do 30 dní po ukončení platnosti zmluvy medzi prijímateľom podpory a riešiteľom, predloží riešiteľ realizátorovi podpory (IPC) inovačný voucher, žiadosť o preplatenie vouchera a účtovné doklady.

11. Realizátor podpory (IPC) vykoná po prijatí správy a žiadosti o preplatenie vouchera kontrolu, pričom kontroluje úplnosť predloženej žiadosti a požadovaných príloh. Žiadosti, ktoré budú neúplné alebo nezodpovedajú podmienkam schémy, vráti riešiteľovi na doplnenie v stanovenej lehote.

12. Realizátor podpory (IPC), po vykonaní kontroly posúdi dosiahnuté výsledky, a v prípade zhody s cieľom podpory a žiadosťou o voucher, vyplatí riešiteľovi do 15 pracovných dní od doručenia žiadosti, nominálnu hodnotu vouchera bezodplatným prevodom.

**Podmienky poskytnutia podpory.**

**Žiadosť.**

Žiadosť o poskytnutie voucheru ( ďalej len " žiadosť " ) podávajú žiadatelia na základe výzvy na predkladanie žiadostí zverejnenej na internetovej stránke [www.ipcpo.sk](http://www.ipcpo.sk) . Žiadateľ v žiadosti okrem iného popíše , akým spôsobom chce poskytnutú znalosť využiť a špecifikuje predpokladaný prínos realizácie projektu pre zvýšenie svojej konkurencieschopnosti.

V rámci jednej výzvy je každému žiadateľovi povolené podať najviac jednu žiadosť.

Podporené nemôžu byť už prebiehajúce projekty.

Žiadosť o inovačný voucher predkladá žiadateľ v lehote

určenej realizátorom podpory (IPC). Podpísaním žiadosti potvrdzuje žiadateľ pravosť

a úplnosť údajov. V prípade nepravdivo uvedených údajov bude žiadosť vylúčená z procesu schvaľovania. V prípade vydania vouchera na základe nepravdivo poskytnutých údajov je žiadateľ povinný voucher vrátiť.

**Ponukový list**

Súčasťou žiadosti o poskytnutie voucheru je povinná príloha – Ponukový list , ktorá

musí obsahovať nasledujúce informácie:

1. základné informácie o predkladateľovi ponuky

2. základné informácie o príjemcovi ponuky

3. základné informácie o riešiteľovi projektu (vedecko-výskumný pracovník)

4. predmet plánovanej spolupráce

5. predpokladané výstupy

6. rozpočet projektu

7. podpisy (štatutárny zástupca riešiteľa, štatutárny zástupca príjemcu,

riešiteľ – vedecko-výskumný pracovník)

**Výpis**

Výpis z obchodného registra, resp. z obdobného registra, nie starší ako 90 kalendárnych dní.

**Čestné prehlásenie**

Čestné prehlásenie s úradne overeným podpisom žiadateľa, že v čase podania

žiadosti:

* je/nie je platcom DPH (nehodiace sa prečiarknite),
* nečerpá na predmetný projekt, na ktorý žiada dotáciu, pomoc z iných

verejných zdrojov,

* poskytne údaje o aktivitách a výsledkoch projektu do 30 dní od ukončenia

projektu,

* súhlasí so zverejnením základných informácií o projekte a jeho výsledkoch,

ako sú názov projektu, stručný popis predmetu projektu, meno žiadateľa,

meno poskytovateľa znalostí/riešiteľa projektu,

* žiaden zo zástupcov žiadateľa (štatutárny zástupca, zamestnanec) nie je

v pracovno-právnom vzťahu, alebo inom obdobnom vzťahu s riešiteľom

projektu, na základe ktorého by mohol ovplyvniť podmienky spolupráce na

projekte formou Inovačných vouchrov,

* nebol právoplatne odsúdený pre trestný čin, ktorého skutková podstata súvisí

s predmetom podnikania žiadateľa,

* nemá v evidencii daňové nedoplatky, nemá evidované nedoplatky poistného

na zdravotné poistenie, sociálne poistenie a príspevkov na starobné

dôchodkové sporenie,

* nie je v likvidácií a nehrozí mu úpadok, nie je voči nemu vedené konkurzné

konanie, nie je v konkurze a v reštrukturalizácii.

**Oprávnené aktivity / výdavky**

Oprávnené aktivity sú tie, ktoré prispievajú k zvyšovaniu konkurencieschopnosti

príjemcu podpory prostredníctvom inovácie produktov, technológií alebo služieb. Za

oprávnené výdavky sa považujú výdavky na úhradu nákladov spojených s riešením

projektov v súlade so „Zmluvou o poskytnutí podpory formou Inovačných voucherov“,

uzatvorenou medzi žiadateľom a realizátorom podpory(IPC).

Priame náklady na riešenie projektu sú náklady na uskutočnenie činností

preukázateľne priamo súvisiacich s riešením projektu, ktoré zahŕňajú:

1. náklady na vývoj a návrh produktu, prototypu, designu, procesu, alebo služby
2. náklady na testovanie, meranie a prístup k výskumnému zariadeniu
3. náklady na materiál priamo súvisiace s riešením projektu
4. náklady spojené so zverejnením výsledkov projektu v Slovenskej republike,

alebo v zahraničí, a náklady na patentovú ochranu výsledkov riešenia projektu,

1. náklady na zaobstaranie, zapožičanie, opravy, odpisy a zhodnotenie prístrojového vybavenia využívaného na riešenie projektu.

Nižšie uvedené aktivity / výdavky sú pre použitie voucheru nespôsobilé :

1. štandardné tréningové a školiace kurzy;
2. reklamné materiály - dizajn a produkcia (vrátane tvorby webových stránok);
3. štandardné opakujúce sa služby (napr. audítorské služby, účtovníctvo,predajné aktivity a pod);
4. právne služby;
5. dotačné poradenstvo;
6. stáže pre študentov;
7. podpora exportu;
8. nákup materiálu (ktorý nie je nevyhnutný pre realizáciu zákazky);
9. úroky z úverov a pôžičiek;
10. leasing;
11. poistné platené doma i v zahraničí, platené úroky, pokuty a penále;
12. poplatky za bankové služby, colné poplatky a dane;
13. výdavky na nákup pozemkov, nehnuteľností a ich rekonštrukciu;
14. výdavky na obstaranie dopravných prostriedkov a dopravných zariadení;
15. výdavky vynaložené na obstaranie použitého hmotného majetku;
16. mzdové výdavky, odmeny a ich rôzne formy, ostatné mzdové výdavky;
17. prevádzkové výdavky;
18. zaplatená daň z pridanej hodnoty v prípade, ak je prijímateľ platiteľ DPH;

**Výber príjemcov voucherov**

Príjemcovia vouchrov sa stanú iba vybraní žiadatelia ( ďalej len " príjemcovia

voucheru " ) .

Formálna a vecná kontrola - výberová komisia vykoná formálnu a vecnú kontrolu v

spolupráci s realizátorom podpory. Výberová komisia bude zložená zo zástupcov

vyhlasovateľa výzvy. Zloženie komisie bude zverejnené na internetovej stránke IPC.

Formálna kontrola predstavuje revíziu splnenia všetkých predpísaných formálnych

náležitostí žiadosti.

Vecná kontrola bude vykonaná porovnaním obsahu žiadosti s kritériami oprávnenosti

projektového zámeru a jeho súladu s cieľmi.

Výberová komisia má právomoc vylúčiť akúkoľvek žiadosť, ktorá podľa jej názoru

nespĺňa ciele.

Hodnotiace otázky.

Výberová komisia bude pri hodnotení spôsobilosti jednotlivých žiadostí požadovať

kladné zodpovedanie najmä nasledujúcich otázok :

FORMÁLNA OPRÁVNENOSŤ :

1. Bola žiadosť riadne vyplnená, podaná a spĺňa všetky formálne požiadavky?

2. Sú identifikačné údaje žiadateľa v žiadosti uvedené správne, v súlade s

príslušným registrom právnických osôb?

3. Spĺňa žiadateľ kritéria spôsobilého príjemcu?

4. Je ponuka podpísaná štatutárnym zástupcom riešiteľa, resp, poverenou osobou a

zodpovedným vedecko-výskumným pracovníkom?

VECNÁ OPRÁVNENOSŤ :

1. Je predmet plánovanej spolupráce v ponukovom liste popísaný dostatočne

konkrétne a zrozumiteľne?

2. Obsahuje ponukový list iba oprávnené aktivity/výdavky?

3. Popísal žiadateľ dostatočne spôsob využitia poskytnutej vedomosti pre svoje

podnikanie?

4. Vysvetlil žiadateľ dostatočne ako získaná znalosť posilní jeho konkurencieschopnosť?

5. Bude získaná znalosť využiteľná spoločnosťou udržateľným spôsobom?

(Nemalo by sa jednať o subdodávku v rámci jednorazovej neopakovateľnej

dodávky tretej strane).

6. Sú náklady v rozpočte úmerné a primerané plánovanej zákazke?

7. Je možné sa na základe informácií uvedených v žiadosti domnievať, že sú

poskytnuté vedomosti pre žiadateľa nové a nie sú bežne dostupné?

8. Sú informácie v žiadosti dostatočné na to, aby presvedčili výberovú komisiu,

že plánovaná spolupráca žiadateľa a riešiteľa zodpovedá cieľom?

**Zmluva o poskytnutí inovačného vouchera (realizátor podpory -**

**príjemca vouchra)**

Realizátor podpory (IPC) uzavrie s vybranými príjemcami Zmluvu o poskytnutí

inovačného vouchera. Táto zmluva vymedzí podmienky, ktoré musí príjemca

inovačného vouchera splniť, aby mu realizátor podpory (IPC) pridelil inovačný

voucher. V prípade nedodržania povinností príjemcu voucheru je realizátor podpory

(IPC) oprávnený odstúpiť od zmluvy.

**Zmluva medzi príjemcom a riešiteľom**

V lehote 30 dní od podpisu Zmluvy o poskytnutí inovačného vouchera s IPC, uzavrie

príjemca vouchera zmluvu s riešiteľom. Na základe tejto zmluvy

riešiteľ dodá príjemcovi voucheru dohodnutú službu, produkt, riešenie a

príjemca vouchra mu zaplatí dohodnutú cenu (inovačný voucher plus náklady na

realizáciu presahujúce hodnotu inovačného vouchra).

**Žiadosť o preplatenie Inovačného vouchera**

Po ukončení realizácie zákazky riešiteľ predloží realizátorovi podpory (IPC)

inovačný voucher, žiadosť o preplatenie vouchera a účtovné doklady:

1. kópiu faktúr/daňových dokladov vystavených riešiteľom (PU)

2. kópiu výpisu z účtu, alebo pokladničného dokladu, preukazujúceho riadne

zaplatenie faktúr/daňových dokladov riešiteľom. Ten musí obsahovať zhodnú čiastku, variabilný symbol a zhodné číslo účtu riešiteľa, ktoré sú uvedené na faktúre/daňovom doklade. V prípade odchýlky bude realizátor podpory (IPC) požadovať doloženie potvrdenia riešiteľa o prijatí platby.

3. Dohoda o určení podielov k právam duševného vlastníctva a prerozdelení zisku

Realizátor podpory (IPC) vykoná po prijatí žiadosti o preplatenie vouchera kontrolu,

pričom kontroluje úplnosť predloženej žiadosti a požadovaných príloh. Žiadosti, ktoré

budú neúplné alebo nezodpovedajú podmienkam schémy, vráti riešiteľovi na

doplnenie v stanovenej lehote. Realizátor podpory (IPC), po vykonaní kontroly posúdi

dosiahnuté výsledky, a v prípade zhody s cieľom podpory a žiadosťou o voucher,

oficiálne akceptuje žiadosť o preplatenie inovačného vouchra. O tomto riešiteľa upovedomí písomne do 21 pracovných dní od doručenia žiadosti a vyplatí riešiteľovi

nominálnu hodnotu vouchra bezodplatným prevodom.

**Propagácia**

Za účelom informovanosti a propagácie realizácie Inovačných voucherov,

budú všetci úspešní žiadatelia zverejnení na webových stránkach IPC.

Súčasne bude žiadateľ a tiež riešiteľ povinný počas realizácie projektu a tri roky po ukončení projektu, označiť viditeľne pracovisko, kde sa bude projekt realizovať, informačným plagátom formátu A3, ktorý spĺňa predpísané náležitosti publicity definovanej vyhlasovateľom.

**Monitorovanie**

Všetky zainteresované strany sa zaväzujú na vyžiadanie realizátora podpory

poskytnúť informácie potrebné pre vykonanie evaluácie prínosov inovačných

voucherov. Tieto informácie budú slúžiť ako podklad pre hodnotenie prínosu projektu

a budú kľúčové pre rozhodnutie o jeho pokračovaní či nepokračovaní.

**Internetové stránky**

Hlavným prostriedkom komunikácie so zainteresovanými subjektmi sú internetové

stránky [www.ipcpo.sk](http://www.ipcpo.sk)